Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na 21. sjednici održanoj dana 15. prosinca 2022. godine donosi

**ODLUKU O** **OSNIVANJU**

**LOKALNE AKCIJSKE GRUPE U RIBARSTVU I AKVAKULTURI PANNONIA**

**Članak 1.**

 Općina Vladislavci pristupa osnivanju udruge Lokalna akcijska grupa u ribarstvu i akvakulturi Pannonia (u daljnjem tekstu: FLAG), koja se osniva radi promicanja zajedničkih interesa dionika razvoja jedinstvenog ribarstvenog područja u svrhu djelovanja na razvoju ribarstva, akvakulture i svih drugih djelatnosti u ruralnom prostoru, te jedinstvenog zagovaranja interesa lokalne i područne (regionalne) samouprave razvijanjem sinergije i umrežavanja između svih dionika kojima je u interesu doprinijeti razvoju ribarstvenog i ukupnog područja te lokalne zajednice kao drugo navedeno u prijedlogu Statuta FLAG-a.

**Članak 2.**

 Općina Vladislavci stječe sva prava i obveze člana FLAG-a danom osnivanja FLAG-a, sukladno Zakonu o udrugama i Statutu FLAG-a Pannonia.

**Članak 3.**

 Prava Općine Vladislavci kao člana FLAG-a su birati i biti birana u sva tijela FLAG-a, sudjelovati u utvrđivanju zajedničke politike i programa FLAG-a, odlučivati o sredstvima i imovini FLAG-a, sudjelovati u aktivnostima od zajedničkog interesa i druga prava utvrđena Statutom FLAG-a Pannonia.

 Obveza je Općine Vladislavci redovito plaćati članarinu, koja će biti određena aktom tijela FLAG-a, te pomagati rad FLAG-a dotacijom iz svoj Proračuna kao i svojim stručnim znanjem, savjetima i svakom drugom podrškom, u skladu s mogućnostima Općine Vladislavci.

Članak 4.

 Predstavnik Općine Vladislavci u FLAG-u je općinski načelnik ili osoba koju on ovlasti predstavljati Općinu Vladislavci u tijelima FLAG-a.

**Članak 5.**

 Ova Odluka stupa na snagu osmog dana od dana objave u „Službenom glasniku“ Općine Vladislavci

KLASA: 326-01/22-02/01

URBROJ: 2158-41-1-22-3

Vladislavci,15. prosinca 2022.

**Predsjednik**

**Općinskog Vijeća**

Krunoslav Morović